
			                        REFERAT DE APROBARE						
privind darea în folosință gratuită pe o perioadă de 20 ani a terenului în suprafață de
2197 mp, situat în Municipiul Drobeta Turnu Severin, B-dul Carol I nr. 5,
Spitalului General Căi Ferate Drobeta Turnu Severin



	Având în vedere :
· adresa nr. 605/16.03.2026 emisă de Spitalul General Căi Ferate Drobeta Turnu Severin;
· acordul de principiu emis de Liceul de Transporturi Auto Drobeta Turnu Severin nr. 1430/11.05.2026;
· HCL nr. 109/27.05.2026 privind aprobarea dezmembrării imobilului teren în suprafață măsurată de 6936 mp, având NC 69232, situat în Drobeta Turnu Severin, B-dul Carol I, nr. 5;
· Actul de dezmembrare încheiat în formă notarială autentică nr. 939/11.06.2026.
· dispozițiile art. 874 alin. 1 din Legea nr. 287/2009 privind Codul civil conform cărora ”dreptul de folosință asupra bunurilor proprietate publică se acordă cu titlu gratuit pe termen limitat în favoarea instituțiilor de utilitate publică”
· dispozițiile art. 108 lit. (d) din OUG 57/2019 privind Codul administrativ, conform cărora „consiliile locale și consiliile județene hotărăsc în condițiile prevăzute în partea a V-a a prezentului cod ca bunurile ce aparțin domeniului public sau privat, local sau județean, după caz, să fie: date in folosință gratuită instituțiilor de utilitate publică”
· dispozițiile art. 349 din OUG 57/2019 privind Codul administrativ, conform cărora ”Hotărârea Guvernului sau a consiliului judeţean, respectiv a Consiliului General al Municipiului Bucureşti sau a consiliului local al comunei, al oraşului sau al municipiului, după caz, prin care se aprobă darea în folosinţă gratuită va cuprinde următoarele: 												a) datele de identificare a bunului şi valoarea de inventar a acestuia; 		b) în cazul bunurilor cu regim special, indicarea reglementărilor legale specifice privind paza şi protecţia;									c) destinaţia bunului; 										d) durata pentru care se acordă folosinţa gratuită; 					e) termenul la care se va realiza predarea-primirea materială a bunului; 		f) obligaţiile instituţiei de utilitate publică beneficiară;					g) entitatea care suportă cheltuielile de întreţinere a bunului, potrivit destinaţiei sale; 
    h) modalităţi de angajare a răspunderii şi sancţiuni.
· dispozițiile art. 350 din OUG nr. 57/2019 conform cărora „(1) Autoritățile prevăzute la art. 287 au următoarele obligații: a) să verifice modul în care sunt respectate condițiile de folosință stabilite prin actul de dare în folosință gratuită și prin lege; b) să solicite încetarea folosinței gratuite și restituirea bunului, atunci când interesul public legitim o impune. (2) Titularul dreptului de folosință gratuită are următoarele obligații: a) să folosească bunul potrivit destinației în vederea căreia i-a fost acordată folosința gratuită; b) să prezinte, anual, autorităților prevăzute la art. 287, rapoarte privind activitatea de utilitate publică desfășurată, gradul de implementare la nivelul colectivității, precum și prognoze și strategii pentru perioada următoare; c) să permită accesul autorităților prevăzute la art. 287 pentru efectuarea controlului asupra bunurilor; d) să nu modifice bunul, în parte ori în integralitatea lui; e) la încetarea folosinței gratuite, să restituie bunul în starea în care l-a primit, în afară de ceea ce a pierit sau s-a deteriorat din cauza vechimii, și liber de orice sarcini”.
   Adoptarea proiectului este necesară și oportună în sensul identificării unor soluții pentru realizarea de investiții pe terenurile aparținând domeniului public al Municipiului Drobeta Turnu Severin, astfel creându-se condițiile demarării si realizării unui obiectiv de uz și interes public local, respectiv edificarea unui ambulatoriu de specialitate în vederea asigurării asistenței medicale și dezvoltării serviciilor preexistente în folosul cetățenilor Municipiului Drobeta Turnu Severin.
Pentru aceste considerente supun aprobării Consiliului Local al Municipiului Drobeta Turnu Severin darea în folosință gratuită pe o perioadă de 20 ani a terenului ce aparține domeniului public al Municipiului Drobeta Turnu Severin, în suprafață de 2197 mp, situat în B-dul Carol I nr. 5, Spitalului General Căi Ferate Drobeta Turnu Severin.


INITIATOR,
                          VICEPRIMAR
                         CÎRJAN DANIEL

